als_Latn dik_Latn sag_Latn
Kryetari i Librës, Ben Blushi, ka vijuar me fushatën e tij derë më derë të quajtur “100 kilometra”. Gjatë ecjes së tij në këmbë në “Pazarin e Ri”, ai ka zhvilluar takime me pronarët dhe punonjësit e bizneseve të kësaj zone ku u shpjegoi programin e Libra-s. Taksat e larta kanë qenë në qendër të bisedave ku Blushi premtoi uljen e tyre.
Ben Blushi: “Një nga gjërat që do të bëjmë është të ulen taksat për ju sepse po ju shkatërron bashkia, janë rrit gati me 15 përqind taksat në Tiranë”.
Një tjetër pikë e projektit të Libra është dhe e drejta e votës së emigrantëve si dhe përfaqësimi i tyre në parlament.
Gjatë takimeve elektorale Blushi ndaloi në një pikë karburanti ku theksoi, se çmimi i naftës në Shqipëri është abuziv, i lartë dhe një vjedhje e hapur për shqiptarët. Ai premtoi se Libra do ta ulë këtë çmim ndjeshëm dhe nuk do të lejojë më që shqiptarët të kenë naftën me çmimin më të lartë në rajon.
/Ora News/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn pap_Latn als_Latn